கேள்வி: மேரி கோம் (திரைப்படம்) - கதை மாந்தர்கள் தேர்வு பற்றி விளக்கவும்.
பதில்: படிமம்:Priyanka_Chopra_and_Mary_Kom.jpg குமார் மற்றும் பன்சாலி ஆகிய இருவரும் பிரியங்கா சோப்ராவே மேரி கோமாக நடிக்க வேண்டும் என எண்ணினர். 2012 ஆம் ஆண்டுத் துவக்கத்திலேயே ஊடகம் சோப்ரா தான் இந்தப் படத்தின் கதாநாயகி (திரைப்படம்) என கூறின .ஆனால் தொடக்கத்தில் இதனை சோப்ரா மறுத்து வந்தார். அதற்கு அடுத்த மாதம் சோப்ரா நடிப்பது உறுதி என அதிகாரப்பூர்வமாக தகவல் வந்தது. சோப்ராவிற்கு ஆரம்பத்தில் இந்தக் கதாப்பத்திரத்தை ஏற்பதில் ஐயம் இருந்தது. ஏனெனில் அந்தக் கதாப்பாத்திரத்தின் உடலமைப்பு, அதற்கான பயிற்சி மற்றும் குத்துச்சண்டை கற்பது போன்றவைகளால் அவருக்கு ஐயம் இருந்தது. ஆனால் இயக்குநர் குமாரின் நம்பிக்கையால் இந்தத் திரைப்படத்திற்கு அவர் ஒப்புக்கொண்டார். சோப்ராவின் தேர்வு மிகச் சரியானது என மேரி கோம் நினைத்தார். தினச் செய்தி மற்றும் ஆய்வு (டெய்லி நியூஸ் அண்ட் அனலிசஸ்) எனும் இதழ் ஒன்றுக்கு அளித்த பேட்டியில் சோப்ரா தான் இந்தத் திரைப்படத்தில் நடிக்கப் பொருத்தமானவர் என்றும் அவரது உடலமைப்பு ஒரு உண்மையான குத்துச் சண்டை வீரரைப் போலே உள்ளது எனவும் கூறியுள்ளார். கதாப்பாத்திரத் தேர்வு இயக்குநர்களான சுருதி மகாஜன் மற்றும் பரக் மேத்தா ஆகியோர் துணை நடிகர்களை சில மாத கலைக்காணலுக்குப் பிறகே தேர்ந்தெடுத்தனர். 2013 ஆம் ஆண்டு பெரும்பாலான ஊடகங்கள் டேனி டென்சோங்பா தான் மேரி கோமின் பயிற்சியாளர் , நர்ஜித் சிங்காக நடிக்க இருக்கிறார் எனக் கூறின. ஆனால் சுனில் தபா, கோமின் பயிற்சியாளர் கதாப்பாத்திரத்திற்குத் தேர்வானார். தர்சன் குமார் கோமினுடைய கணவராக நடிக்க இறுதிசெய்யப்பட்டார். தேசிய நாடக பள்ளியின் பேராசிரியர் ராபின் தாஸ், கோமினுடைய தந்தையாக நடித்தார்.